Kraton Selimbau

Kraton Selimbau panèka kraton sè bâḍâ è kacamatan Selimbau, Kabupatèn Kapuas Olo, Propinsi Kalimantan Bârâ', Inḍonèsia. Kraton Selimbau aropa'aghi kraton sè acorak Hinḍu palèng towa è Kalimantan Bârâ' bân anḍi' sosonan pamarènta'an sè ghenna'. Kraton Selimbau lambâ' anyama Kraton Palembang, èpaddhek sareng sareng Sri Paduka Maharaja Bindu Makota, bâḍâ ra-kèra 2 km ḍâri Kotta Selimbau.

 Wilajâ Kakobâsa'an 
Kraton Selimbau amolaè parjhânjhiyân sareng Bâlândhâ è taon 1823 kalabân wilajâ jhâjhâ'ân alèpotè bun tèmor olo kraton silat kantos nyapa' ka olo Kapuas. Saterrossa Kraton Selimbau sajân malèbâr kakobâsa'anna ka ara ḍâjâ abâtessan kalabân Serawak, Malaysia Tèmor. Paperrangan ros-terrosan kantos para' sabbhân taon ḍâlem ajâgâ kaḍâulatan wilajâ kraton. È taon 1886, wilajâ sè èpata'lo' sareng Kraton Selimbau nyapa' 20,33% lowassa Kalimantan Bârâ'. 

 Sèlsèla Rato Selimbau 
Kraton Selimbau èparènta kalabân tè-ghântè toron-tamoron sa'abiddhâ 25 toronan. Èmolaè ḍâri rato-rato sè aghâma Hinḍu kantos pamarènta'an rato sè aghâma Islam. Rato Hinḍu sè lu-ghâllu panèka anyama Sri Paduka Maharaja Bindu Mahkota sè sebbhuttaghi mènangka manossa raksasa sè ngangghuy aghemman pettèl bessè konèng bân kerrès parmata bhiru. Sri Paduka anḍi' permaisuri anyama Ratu Sri Batara sè saterrossa toron kantos 25 toronan rato-rato Kraton Selimbau. Sèlsèla Pamèmpèn Kraton Selimbau, panèka è antarana:

 Abang Bhindu agellar Guntur Baju Bindu Kilat Lambai Lalu
 Abang Lidi agellar Kèyaè Aji Lidi
 Abang Tedung I agellar Kèyaè Tedung
 Abang Jamal Megah Sari agellar Kèyaè Megat Sari.

 Sombher